Asiyesikia la mkuu huvunjika guu

ASIYESIKIA LA MKUU HUVUNJIKA GUU 

Methali hii inamaanisha kuwa watu wasiposikiliza wavyele wao, huenda wakakutwa na makuu. Methali hii inapikika chungu kimoja na majuto ni mjukuu huja baadae. 

Hapo zamani za kale paliishi baba, mama na mwanao. Bi na bwana Masudi walijaliwa na mtoto huyo pekee. Mwanao aliitwa Ali  na alipendwa na jamii kwa sababu ya hulka yake njema. Hata walimu na wanafunzi walimpenda sana. 

Alipofika darasa la saba, tabia zake zikaanza kubadilika. Akawa mtundu na mtukutu mithili ya mkia wa mbuzi. Wavyele wake walimpa wasia ili abadilishe hulka yake lakini wapi. Ali alikuwa haambiliki wala hasemezeki. Alikua hasikii la mwadhini wala mteka maji msikitini. Alianza kuvuta bangi na kutembea na watu wenye tabia zisizopendeza jamii. Walimu wake walimuadhibu kila kuchao lakini waligonga mwamba. Hakusikiliza wasia wao, akawa kama sikio la kufa lisilosikia dawa. Ali alikuwa hasikii ata kidogo. Alafu akaanza kuiba polepole pesa za kwao nyumbani, vyombo navyo vilimalizika kwa kuvipiga bei. Wazazi wake waliudhika sana kwa hilo. Shuleni alifukuzwa kwa sababu aliwapiga walimu na wanafunzi wenzake. Matendo yake yalikuwa yamevuka kiwango na kwa sababu ya hilo, wazazi wake wakamfukuza. 

Ali akawa anazurura mitaani. Alikuwa mchafu na alinuka vibaya. Akaanza kuwaibia watu na akajulikana kama mwizi maarufu hapo mtaani. Yeye na genge lake waliwaibia watu kila siku. Watu walioishi kwenye mtaa huo walilalamika kila uchao. Siku moja walipokuwa wakitembea tembea wakipanga njama zao wasijue wanalopangiwa na majirani. Kumbe majirani waliamua kuwaitia afisa wa polisi na kuwaambia matatizo yanayowakumba kila uchao. Wazazi wa Ali ndio wakwanza waliowaeleza. 

Wakawasaka wezi hao na wakawapata, Ali alilia kwa huzuni akiwaomba watu msamaha. Watu walikataa kata kata, akaenda kwa wazazi wake lakini hawakutaka kumsikiza. Walikamatwa na kupelekwa korokoroni. Hapo ndipo Ali alipokumbuka kuwa asiyesikia la mkuu huvunjika guu.